《为秋堂题钱舜举所画吴兴山水图》
元代·陈泰

画师小景如传神，自昔水墨无丹青。老钱变法米家谱，妙在短丹开烟屏。

烟屏咫尺互明灭，赤城霞绮山阴雪。松风四月五月时，坐定还疑棹歌发。

秋堂吏隐洪堂都，对画却忆莼丝鲈。吴兴山水虽可摹，老钱丹青今世无。

作者简介：元长沙茶陵人，字志同，号所安。仁宗延祐初举于乡，以《天马赋》得荐，官龙泉主簿。生平以吟咏自怡，出语清婉有致。有《所安遗集》。